ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
خریف مارکیٹنگ سیزن  21-2020 کے دوران کم سے کم امدادی قیمت کی کارروائیاں
نئی دلی،13؍ دسمبر،جاری خریف مارکیٹنگ سیزن  21-2020 کے دوران، حکومت کی طرف سے موجودہ کم سے کم امدادی قیمت  اسکیموں کے مطابق کسانوں سے ایم ایس پی پرخریف سیزن 21-2020 فصلوں کی خریداری بدستور جاری ہے۔
خریف 21-2020 کے لئے دھان کی خریداری پنجاب، ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر، کیرالہ، گجرات، آندھراپردیش، اڈیشہ، مدھیہ پردیش، مہاراشٹر اور بہار جیسی ریاستوں/ مرکز کے زیر انتظام علاقوں میں بلا روک ٹوک جاری ہے۔ گذشتہ سال کے 309.57لاکھ میٹرک ٹن کے مقابلے اس سال 12دسمبر 2020 تک 374.81لاکھ میٹرک ٹن سے زیادہ دھان کی خریداری کی جاچکی ہے۔ اس طرح پچھلے سال کے مقابلے دھان کی خریداری میں 21.07 فیصد کا اضافہ درج کیا گیا ہے۔ مجموعی طور پر374.81لاکھ میٹرک ٹن کی خریداری میں اکیلے پنجاب نے 202.77 لاکھ میٹرک ٹن کی خریداری کی ہے، جوملک بھر میں مجموعی خریداری کا54.10 فیصد ہے۔
کل 70764.66 کروڑ روپے کی کم از کم امدادی قیمت  کی مالیت کے ساتھ جاری خریف مارکیٹنگ سیزن کے دوران خریداری کے عمل سے تقریباً 40.90لاکھ کسانوں کو پہلے ہی فائدہ ہوچکا ہے۔
علاوہ ازیں، خریف مارکیٹنگ سیزن 2020 کیلئےریاستوں سے ملنے والی تجاویز کی بنیاد پرتمل ناڈو، کرناٹک، مہارشٹر، تلنگانہ، گجرات، ہریانہ، اترپردیش، اڈیشہ، راجستھان اور آندھراپردیش ریاستوں کیلئے امدای قیمت اسکیم  کے تحت 48.11لاکھ میٹرک ٹن دالیں اور تلہن کی خریداری کے لئے منظوری دی گئی تھی۔ مزید برآں آندھراپردیش، کرناٹک، تمل ناڈو اور کیرالہ ریاستوں کے لئے 1.23 لاکھ میٹرک ٹن کھوپرا  کی خریداری کو بھی منظوری دی گئی ہے۔ دیگر ریاستوں اور مرکز کے زیر انتظام علاقوں کے لئے بھی پی ایس ایس کے تحت تجویز موصول ہوجانے پر دالوں، تلہن اور کھوپرا کی خریداری کو منظوری دی جائے گی تاکہ سال 21-2020 کے لئے اندراج شدہ کسانوں سےبراہ راست نوٹیفائیڈ ایم ایس پی پر ان فصلوں کی ایف کیو گریڈ خرید کی جاسکے۔ البتہ اگر مارکیٹ کے ریٹ سے کٹائی کی مدت کے دوران متعلقہ ریاستوں اور مرکز کے زیر انتظام علاقوں میں ایم ایس پی سے کم ہوتے ہیں، تو فصلوں کی خریداری، ریاست کی نامزد خریداری ایجنسیوں کے توسط سے مرکزی نوڈل ایجنسیوں کے ذریعے کی جائے گی۔
12 دسمبر 2020 تک حکومت نے اپنی نوڈل ایجنسیوں کے توسط سے829.57 کروڑ روپے کی ایم ایس پی قدر والی مونگ، اڑد، مونگ پھلی اور سویابین کی154423.46 میٹرک ٹن کی خریداری کی ہےجس سے تمل ناڈو، مہاراشٹر، گجرات، ہریانہ اور راجستھان کے87024 کسانوں کو فائدہ ہوا ہے۔
اسی طرح12 دسمبر 2020 تک52.40 کروڑ روپے کے ایم یس پی قدر پر 5089 میٹرک ٹن کھوپرا کی خریداری کی گئی ہے، جس سے کرناٹک اور تمل ناڈو کے 3961 کسان مستفید ہوئے ہیں۔ جبکہ گذشتہ سال اسی مدت کے دوران 293.34 میٹرک ٹن کھوپرے کی خرید کی گئی تھی۔ کھوپرا اور اڑد کا تعلق ہے، ان کے ریٹ زیادہ تر بڑی پیداوار ی ریاستوں میں ایم ایس پی سے زیادہ ہیں۔ متعلقہ ریاستیں نیز مرکز کے زیر انتظام علاقوں کی حکومتیں طے شدہ تاریخ سے خریداری شروع کررہی ہیں، جس کا فیصلہ خریف کی فصل دالیں اور تلہن کے سلسلےمیں آمد کی بنیاد پر متعلقہ ریاستوں کے ذریعے کیا گیا ہے۔
پنجاب، ہریانہ، راجستھان، مدھیہ پردیش، مہاراشٹر، گجرات،تلنگانہ، آندھراپردیش، اڈیشہ اور کرناٹک ریاستوں میں ایم ایس پی کے تحت کپاس کے بیج  کی خریداری کا عمل بلا روک ٹوک جاری ہے۔ 12 دسمبر 2020 تک4820208 کپاس کی گانٹھوں کی خریداری کی گئی، جن کی قیمت 139،3952 کروڑ روپے ہے، اس سے 931183 کسانوں کو فائدہ ہوا ہے۔
وزارتِ تعلیم
تمل صنعت کاروں کا بیچ’کاشی تمل سنگمم‘ میں شرکت کے لیے کاشی پہنچا
مہمانوں نے ’شری کاشی وشوناتھ مندر‘ کا دورہ کیا؛ شام کو’گنگا آرتی‘ کا مشاہدہ کریں گے
تمل کاروباری افراد کا ایک بیچ ’کاشی تمل سنگمم‘ میں شرکت کے لیے ایرناکولم-پٹنہ سپر فاسٹ ایکسپریس ٹرین کے ذریعے مقدس شہر کاشی پہنچا۔ مندوبین کی آمد پر کل رات وارانسی کینٹ میں ایڈیشنل ڈویژنل ریلوے منیجر جناب لال جی چودھری نے ان کا استقبال کیا۔ ریلوے اسٹیشن پر پھولوں کے ہار پہنائے گئے اور پھولوں کی پتیاں برسائی گئیں۔
وفد نے صبح شری کاشی وشوناتھ مندر اور گنگا گھاٹ کا دورہ کیا اور پوجا کی۔
مہمان نے ’ماتا وشالاکشی‘ اور ’ماتا اناپورنا‘ کے دربار پر بھی حاضری دی اور پرارتھنا کی۔ اپنے دورے کے پروگرام کے ایک حصے کے طور پر، مہمان ’روی داس گھاٹ‘ جائیں گے اور ’گنگا آرتی‘ کا مشاہدہ کریں گے۔
روشنی کا مشہور تہوار ’کارتکئے دیپم‘ آج بی ایچ یو کیمپس میں منایا جائے گا۔ بی ایچ یو کیمپس ہزاروں دیوں سے جگمگا ئے گا۔ اس مقام کو بی ایچ یو کے طلباء اور تمل ناڈو کے مہمانوں نے سجایا ہے۔
وزیراعظم کا دفتر
وزیراعظم 20 اکتوبر کو اترپردیش کے دورے پر جائیں گے اور کشی نگر بین الاقوامی ہوائی اڈے کا افتتاح کریں گے
وزیراعظم مہاپری نروان مندر میں ابھیدھمّ کے دن کے موقع پر منعقدہ ایک پروگرام میں شرکت کریں گے
وزیراعظم راجکیہ میڈیکل کالج، کشی نگر کا سنگ بنیاد رکھیں گے اور کشی نگر میں مختلف ترقیاتی پروجیکٹوں کا افتتاح اور سنگ بنیاد رکھیں گے
نئی دہلی :19 ؍اکتوبر2021:
وزیراعظم جناب نریندر مودی 20 اکتوبر 2021 کو اتر پردیش کا دورہ کریں گے۔ وزیر اعظم صبح 10 بجے کشی نگر بین الاقوامی ہوائی اڈے کا افتتاح کریں گے۔ اس کے بعد ، تقریباً 11:30 بجے ،وہ مہاپری نروان مندر میں ابھی دھمّ کے دن کے موقع پر منعقدہ ایک تقریب میں شرکت کریں گے۔ وزیر اعظم تقریبا دوپہر 1:15 بجے کشی نگر میں مختلف ترقیاتی پروجیکٹوں کا افتتاح اور سنگ بنیاد رکھنے کے لیے ایک عوامی تقریب میں شرکت کریں گے۔
کشی نگر بین الاقوامی ہوائی اڈے کا افتتاح
کشی نگر بین الاقوامی ہوائی اڈے کے افتتاح کے موقع پر کولمبو، سری لنکا کا ایک طیارہ ہوائی اڈے پر اترے گا۔ اس طیارہ میں سری لنکا کا ایک وفد بھارت کے دورے پر آئے گا جس میں 100 سے زیادہ بودھ بھکشو اور اہم شخصیات شامل ہوں گی۔ اس وفد میں 12رکنی مقدس یادگاری نشان دستہ بھی شامل ہوگا، جو نمائش کے لئے بدھ کے مقدس یادگاری نشان ساتھ لائیں گے۔ وفد میں سری لنکا میں بودھ دھرم کے سبھی چار نکاتوں  یعنی اسگیریا ، امر پورہ، رامنیا، مالوٹّا کے انونایاک  کے ساتھ ساتھ کابینہ وزیر جناب نمل راج پکشے کی قیادت میں سری لنکاحکومت کے پانچ وزرا بھی شامل ہوں گے ۔
کشی نگر بین الاقوامی ہوائی اڈہ کی تعمیر 260 کروڑ روپے کی تخمینہ لاگت سے کی گئی ہے ۔ یہ گھریلو اور بین الاقوامی تیرتھ یاتریوں کو بھگوان بدھ کے مہاپری نروان مقام پر جانے میں سہولت فراہم کرے گا۔یہ ہوائی اڈہ دنیا بھر کے بدھ تیرتھ مقامات کو جوڑنے کی ایک کوشش ہے۔ یہ اترپردیش اور بہار کے آس پاس کے اضلاع کو فضائی سفر کی سہولت فراہم کرے گا۔ایئرپورٹ کی تعمیر اس خطے میں سرمایہ کاری اور روزگار کے مواقع کو فروغ دینے کے لیے ایک اہم قدم ثابت ہوگا۔
مہاپری نروان مندر میں ابھیدھمّ دیوس
وزیر اعظم مہاپرینروان مندر جائیں گے، بھگوان بدھ کی مورتی کی ارچناکریں گے اور چیور پیش کریں گے اور بودھی درخت کا پودا لگائیں گے۔
وزیر اعظم ابھیدھمّ کے موقع پر منعقدہ پروگرام میں شرکت کریں گے۔ اس دن بودھ بھکشوؤں کے لیے تین مہینے کے رینی ریٹریٹ -ورشواس اور واسا کے اختتام کی علامت ہے۔ اس دوران وہ وہار اور مٹھ میں ایک جگہ پر رہتے ہیں اور دعا کرتے ہیں۔ اس پروگرام میں سری لنکا ، تھائی لینڈ ، میانمار ، جنوبی کوریا ، نیپال ، بھوٹان اور کمبوڈیا کے سرکردہ بھکشووں کے ساتھ ساتھ مختلف ممالک کے سفرا بھی شرکت کریں گے۔
وزیر اعظم گجرات کے وڈنگر اور دیگر مقامات کی کھدائی سے حاصل اجنتا فریسکوس، بودھ سوترا کیلی گرافی اور بودھ نوادرات کی نمائش کو بھی دیکھیں گے۔
ترقیاتی پروجیکٹوں کا افتتاح اور سنگ بنیاد
وزیر اعظم کشی نگر واقع بروا جنگل کی ایک عوامی تقریب میں بھی شرکت کریں گے۔ اس تقریب میں وہ 280 کروڑ روپے سے زائد کی لاگت سے تعمیر ہونے والے راجکیہ میڈیکل کالج ، کشی نگر کا سنگ بنیاد رکھیں گے۔ میڈیکل کالج میں 500 بستروں پر مشتمل اسپتال ہوگا اور تعلیمی سال 2023-2022 میں 100 طلباء کا ایم بی بی ایس کورس میں داخلہ ہوگا ۔ وزیر اعظم 180 کروڑ روپئے سے زیادہ کی لاگت والے 12 ترقیاتی پروجیکٹوں کا افتتاح اور سنگ بنیاد بھی رکھیں گے۔
وزیراعظم کا دفتر
وزیر اعظم نے تلنگانہ کے نگر کرنول میں ایک حادثے میں جانی اتلاف پر رنج و غم کا اظہار کیا
پی ایم این آر ایف سے مالی امداد کا اعلان کیا
نئی دہلی، 23 جولائی 2021: وزیر اعظم جناب نریندر مودی نے تلنگانہ کے نگرکرنول میں ہوئے ایک حادثے میں لوگوں کی موت پر رنج و غم کا اظہار کیا ہے۔ وزیر اعظم نے مہلوکین کے قریبی رشتہ داروں کو 2۔2 لاکھ روپئے کی امدادی رقم کا بھی اعلان کیا۔ زخمیوں کو 50۔50 ہزار روپئے دیے جائیں گے۔
پی ایم او کے ٹوئیٹ کے مطابق، وزیر اعظم نے کہا، ’’تلنگانہ کے نگرکرنول میں ایک حادثے میں اپنے اعزاء کو کھونے والے افراد کے تئیں اظہار تعزیت۔ زخمیوں کے جلد از جلد صحتیاب ہونے کی امید کرتاہوں۔‘‘ وزیر اعظم نے کہا کہ ہلاک شدگان کے رشتہ داروں کو پی ایم این آر ایف سے دو۔ دو لاکھ روپئے اور زخمیوں کو 50۔50 ہزار روپئے دیے جائیں گے۔
صدر جمہوریہ کا سکریٹریٹ
صدر جمہوریہ ہند کل سورج کنڈ کے 34 ویں بین الاقوامی کرافٹ میلے کا افتتاح کریں گے
نئی دہلی،31؍جنوری،صدر جمہوریہ ہند جناب رام ناتھ کووند کل  34 ویں سورج کنڈ کے بین الاقوامی کرافٹ میلے کا افتتاح کرنے کے لئے ہریانہ کا دورہ کریں گے۔
۔۔۔۔۔۔۔۔۔۔۔۔۔۔۔۔۔۔
U-465
(Visitor Counter : 86
وزارت دفاع
وائس ایڈمرل، ایس این گھورمڑے،AVSM، این ایم نے بحری فوج کے وائس چیف کی حیثیت سے ذمہ داری سنبھالی
نئی دہلی 31 جولائی 2021:وائس ایڈمرل، ایس این گھورمڑے نے وائس ایڈمرل جی اشوک کمار، PVSM، AVSM،VSM،DDC سے بحریہ کے وائس چیف کا چارج لیا۔ آج صبح ساؤتھ بلاک، نئی دہلی میں ایک رسمی تقریب میں انھوں نے چارج لیا۔ وائس ایڈمرل جی اشوک کمار 39 برس تک شاندار خدمات انجام دینے کے بعد آج ریٹائر ہورہے ہیں۔
وائس ایڈمرل ایس این گھومڑے نیشنل ڈیفنس اکڈمی، کھڑک واسلا، نول اسٹاف کالج، یونائیٹڈ اسٹیٹس نول وار کالج ممبئی سے فارغ ہیں۔ فلیگ آفیسر کو یکم جنوری 1984 کو ہندوستانی بحری فوج میں شامل کیا گیا تھا اور وہ نیوی گیشن اور ڈائریکشن کے ماہر ہیں۔ فلیگ آفیسر کو ہندوستانی بحریہ کے جنگی جہازوں پر کارروائیوں سے متعلق وسیع تجربہ ہے۔ 37 برس پر محیط اپنے کیرئر میں کاررائیوں اور اسٹاف سے متعلق کئی عہدوں پر فائز ہوئے۔ ان کے کاررائیوں سے متعلق اہم عہدوں میں گائڈیڈ میزائل فریگیٹ آئی این ایس برہم پتر ، آبدوز کو بچانے والے بحری جہازINS نریکشک اور بارودی سرنگوں کو ہٹانے والے آئی این ایس الیپے کی کمان اور گائڈیڈ میزائل بحری جہاز آئی این ایس گنگا کی سکنڈ ان کمانڈ عہدے شامل ہیں۔ نریکشک کو پہلی مرتبہ ان کی کمان میں یونٹ سائی ٹیشن سے نوازا گیا تھا۔
ساحل پر ان کے اہم دیگر عہدوں میں اسسٹنٹ چیف آف پرسونل  ، پرنسپل ڈائرکٹر پرسونل، ڈائرکٹر نیول پلانس اور علیحدہ ذمہ داری کے طور پر نیول ہیڈ کوارٹرز میں جوائنٹ ڈائرکٹر نیول پلانس کے عہدے شامل ہیں۔ اس کے علاوہ وزارت خارجہ میں ڈائرکٹر  ترک اسلحہ اور بین الاقوامی سیکورٹی محکمہ، لوکل ورک اپ ٹیم اور نیوی گیشن ڈائرکٹشن اسکول اور نیشنل ڈیفنس اکیڈمی میں انسٹرکٹر پر انھوں نے خدمات انجام دیں۔
وائس ایڈمرل کی حیثیت سے انھیں آزمائشوں بھر اہم عہدوں پر کام کرنے کا موقع ملا جس میں ڈائرکٹر جنرل نیول آپریشن، چیف آف اسٹاف مشرقی بحر کمان اور کنٹرولر پرسونل سروسز شامل ہیں۔
فلیگ آفیسر کو 26 جنوری 17 میں اتی وششٹ سیوا میڈل اور 2007 میں صدر جمہوریہ کے دست مبارک سے نوسینا میڈل سے سرفراز کیا گیا۔ 2000 میں چیف آف دی نیول اسٹاف نے ان کی عزت افزائی کی۔
انھوں نے وائس ایڈمرل جی اشوک کمار کی جگہ لی ہے جو تقریبا 39 برس تک شاندار خدمات انجام دینے کے بعد 31 جولائی 2021 کو ریٹائر ہورہے ہیں۔ VENS کی حیثیت سے اپنے عہدے کی مدت کے دوران بحریہ میں بجٹ اختصاص میں اضافہ ہوا جبکہ بحریہ کے سو فی صد بجٹ کو استعمال میں لایا گیا۔ انھوں نے آتم نربھر بھارت مشن پر عمل درآمد کے لئے زبردست کام کیا جبکہ بحریہ نے دوتہائی حصولیابی اندرونِ ملک وسائل کے ذریعہ کی۔ 41 بحری جہازوں اور آبدوزوں میں سے 39 ہندوستانی بحریہ کے شپ یارڈ میں تیار کئے جارہے ہیں۔ ان کے شاندار کیرئر کے دوران ٹکنالوجی کے فروغ صلاحیت سازی اور DRDO اور DPSU کے ساتھ تحقیق وتری کے پروجیکٹوں کی بھی نظیر ملتی ہے۔
وزارت دفاع
فوج کے بجٹ میں اضافہ
نئی دہلی، 9 اگست 2021، رکشا راجیہ منتری جناب اجے بھٹ نے آج راجیہ سبھا میں محترمہ سروج پانڈے کو ایک تحریری جواب میں بتایا کہ 18۔2017 سے لیکر 22۔2021 تک کی پانچ سال کی مدت اور 13۔2012 سے لیکر 17۔2016 تک کی گزشتہ پانچ کی مدت کے دوران بھارتی فوج کے نان سیلری  بجٹ اور کیپیٹل اکویزیشن بجٹ کے تحت بی ای مختص کئے جانے کی تفصیل درج ذیل ہے:

|
|
سال
|
|
نان سیلری 
|
|
کیپیٹل ایکویزیشن
|
|
کل
|
|
گزشتہ سال کے مقابلےاضافہ کا فیصد
|
|
2012-13 to 2016-17
|
|
1,30,852.23
|
|
91,576.35
|
|
2,22,428.58
|
|
-
|
|
2017-18 to 2021-22
|
|
1,62,801.25
|
|
1,21,222.56
|
|
2,84,023.81
|
|
27.69
اوپر دیئے گئے اعداد وشمار سے ظاہر ہوتا ہے کہ 13۔2012 سے لیکر 17۔2016 کے مقابلے میں 18۔2017 سے لیکر 22۔2021 تک کی پانچ سال کی مدت میں 27.69 فیصد کا اضافہ ہو اہے۔ اس کے علاوہ ٹیکنالوجی کی ترقی کے ساتھ ساتھ کارروائی کرنے کی صلاحیت میں بھی اضافہ ہوا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-7636
(Visitor Counter : 136
وزارت دفاع
ہندوستانی بحریہ اور امیٹی یونیورسٹی کے درمیان مفاہمت نامے کاتبادلہ
ہندوستانی بحریہ اور امیٹی یونیورسٹی اتر پردیش  کے درمیان 15 ستمبر 2022 کو ایک مفاہمت نامے  کا تبادلہ ہوا۔ اس تقریب میں چیف آف پرسنل، وائس ایڈمرل دنیش کے تریپتھ، بحریہ کے اے وی ایس ایم، این ایم اور امیٹی یونیورسٹی، نوئیڈا کے سینئر عہدیداروں نے شرکت کی۔
ہندوستانی بحریہ اور امیٹی یونیورسٹی کے درمیان علمی روابط قائم کرنے کے لیے مفاہمت نامے پر دستخط کیے گئے ہیں۔ مفاہمت نامے کی دفعات کے مطابق، امیٹی یونیورسٹی ہندوستانی بحریہ کے لیے مخصوص ڈومینز میں اپنی مرضی کے مطابق کورسز کا انعقاد کرے گی، جیسے کہ 5-جی ٹیکنالوجی اور بہت کچھ، کنٹرول سسٹم انٹیگریشن، مصنوعی ذہانت، بلاک چین، مشین لرننگ، کرپٹولوجی، ڈیٹا سائنس، بگ ڈیٹا تجزیہ، ڈیجیٹل مارکیٹنگ، کمپیوٹر نیٹ ورکس، اینٹی ڈرون وارفیئر، سائبر وارفیئر سکیورٹی، آٹومیشن، سرویلنس اور ٹریکنگ وغیرہ۔ یہ کوششیں 'اسکالر واریئرز' کو تیار کرنے میں بھی اپنا تعاون پیش کریں گی، جو تمام ڈومینز میں تنازعات کے مستقبل کے چیلنجوں کے بارے میں بہتر سوچ سکتے ہیں اور انہیں اپنا سکتے ہیں۔
اس کے علاوہ، ان حسب ضرورت کورسز میں بحریہ کے اہلکاروں کی شرکت سے بحریہ کے اہلکاروں کی خدمت کرنے کی تعلیمی قابلیت، مہارت کی بنیاد اور بنیادی اہلیت میں اضافہ ہونے کی توقع ہے، جس سے 'ان سروس کیریئر فوائد' کے امکانات میں اضافہ ہوگا۔ اس کے علاوہ، یہ کورسز سروس سے ریٹائر ہونے پر بحریہ کے اہلکاروں کی بہتر تعیناتی کو یقینی بنائیں گے۔
۰۰۰۰۰۰۰۰


U-10312
(Visitor Counter : 61
وزارت اطلاعات ونشریات
"سرماؤنٹنگ چیلنجز" فیز تھری دہلی میٹرو کے دوران درپیش انجینئرنگ رکاوٹوں کی عکاسی کرنے والی فلم ہے جو ملک میں میٹرو پروجیکٹوں کے لیے ایک محرک ہے: انج دیال
ممبئی، 23 نومبر 2021 | پاناجی، 23 نومبر 2021
دہلی کی لائف لائن ہونے سے لے کر کاربن فٹ پرنٹ اور مہلک حادثات کو کم کرنے تک، دہلی میٹرو کو ہر پہلو سے ایک عالمی معیار کا تیز رفتار نقل و حمل کا نظام قرار دیا گیاہے۔ لیکن کیا ہم سب ان بڑے چیلنجوں سے واقف ہیں جن کا اس محکمے کو تعمیر کے دوران سامنا کرنا پڑا تھا؟ اس کے لیے آپ کو یہ فلم 'سرماؤنٹنگ چیلنجز' دیکھنی چاہیے۔
اِفی 52 کے موقع پر پریس سے خطاب کرتے ہوئے فلم کے ہدایت کار ستیش پانڈے نے بتایا: "سرماؤنٹنگ چیلنجز' کی کہانی دہلی میٹرو کے فیز-3 پر مبنی ہے، جس کی تعمیر 2011 میں شروع ہوئی اور 2020 کے آس پاس ختم ہوئی۔ ہم ان 10 برسوں سے مسلسل پوری پیش رفت کی شوٹنگ کر رہے تھے۔ تکمیل کے بعد ہم نے انجینئرنگ اور پی آر جیسے محکموں کے ساتھ قریبی اشتراک سے اسکرپٹ تیار کیا۔"
ستیش نے کہا کہ فلم مختلف بڑے چیلنجوں کی عکاسی کرتی ہے جن کا اس منصوبے کو سامنا کرنا پڑا اور جس طرح محکمہ نے ان پر قابو پایا تھا۔
میٹرو کے ساتھ اپنی وابستگی کا ذکر کرتے ہوئے قومی ایوارڈ یافتہ فلم 'دی ڈریم فُلفِلڈ – میموریز آف دی انجینئرنگ چیلنجز' کے ڈائریکٹر نے کہا کہ میٹرو کے ساتھ ان کا تعلق بہت پرانا ہے اور انھوں نے 27 سال پہلے دہلی میٹرو پر اپنی پہلی فلم اس وسیع موضوع پر بنائی ' دہلی کو میٹرو کی ضرورت کیوں ہے؟'
"میں نے وہاں سے اپنا سفر شروع کیا ہے۔ میں نے دہلی میٹرو کے فیز-1 اور فیز-2 پر فلمیں بنائی ہیں۔ میں نے ممبئی، ناگپور، پونے، لکھنؤ، کانپور، گورکھپور، آگرہ اور جے پور میٹرو پر بھی فلمیں بنائی ہیں۔"
انھوں نے کہا کہ 'سرماؤنٹنگ چیلنجز' فلم 2 گھنٹے کی ہے جو بہت تکنیکی ہے اور آئی آئی ٹی کے طلبا اور انجینئرز کے لیے بے حد اہمیت کی حامل ہوسکتی ہے۔ موجودہ فلم اس کا ایک مختصر ورژن ہے۔
میڈیا سے بات چیت کرتے ہوئے پروڈیوسر انج دیال نے کہا کہ کلکتہ میٹرو ایک مشکل تجربہ تھا اور شہر میں اس سے بہت خلل پڑا تھا۔
"جب ہم نے دہلی میٹرو تعمیر کی تو ہم نے اس کا خیال رکھا۔ ہم نے تعمیر سے پہلے ماحولیاتی اثرات کا تفصیلی جائزہ لیا۔ اس کے نتیجے میں کاربن فٹ پرنٹ میں کمی آئی ہے۔ مہلک حادثات کی تعداد میں بھی کمی آئی ہے۔ اس لیے میٹرو پروجیکٹ کے سماجی و اقتصادی فوائد قابل ذکر ہیں۔"
ایک سوال کے جواب میں انوج نے کہا کہ تعمیر شروع کرنے سے پہلے کمیونٹی تعامل پروگرام کا انعقاد کیا گیا تھا۔ یہ ایک مسلسل مواصلاتی عمل تھا جس کے ذریعے تمام مسائل کو حل کیا گیا۔
"لوگ شروع میں میٹرو کے بارے میں شکوک و شبہات کا شکار تھے۔ لیکن یہ ایک کام یابی تھی اور اب دیگر میٹرو ہمارے منتظر ہیں۔ انھوں نے کہا کہ ہماری فلم اس حوالے سے ایک محرک بنی۔
کاسٹ اور کریڈٹ
ڈائرکٹر: Satish Pande
پروڈیوسر: Anuj Dayal
اسکرین پلے: Ahad Umar Khan
ڈی او پی: Rajan Kumar Shrivastav
ایڈیٹر: Pawan Kumar
کابینہ
کابینہ نے فاسٹ ٹریک خصوصی عدالتوں کی مرکز کی اسپانسر کردہ اسکیم کو مزید دو سال تک جاری رکھنے کے لئے منظوری دی
خصوصی 389 پوکسو عدالتوں سمیت 1023 فاسٹ ٹریک خصوصی عدالتوں  کو جاری رکھا جائے گا
اس کے لئے مجموعی طور پر 1572.86 کروڑ روپے خرچ کئے جائیں گے، جن میں مرکز کے ذریعہ 971.70 کروڑ روپے اور ریاست کے ذریعہ 601.16 کروڑ روپے خرچ کئے جائیں گے
مرکز کے حصے کے لئے رقم نربھیا فنڈ سے فراہم کرائی جائے گی
فاسٹ ٹریک خصوصی عدالتیں جنسی جرائم کے متاثرین کو تیز رفتار سے انصاف فراہم کرانے اور جنسی جرائم کا ارتکاب کرنے والوں پر روک لگانے کے فریم ورک کو مستحکم کرنے کے لئے مخصوص کی گئی عدالتیں ہیں
نئی دہلی، 4 اگست 2021، وزیراعظم جناب نریندر مودی کی صدارت میں مرکزی کابینہ نےخصوصی 389 پوکسو عدالتوں سمیت 1023 فاسٹ ٹریک خصوصی عدالتوں  کو مرکز کی اسپانسر کردہ اسکیم  کے طور پر یکم اپریل 2021 سے 31 مارچ 2023 تک جاری رکھنے کو منظوری دے دی ہے۔ اس پر مجموعی طور پر 1572.86 کروڑ روپے خرچ کئے جائیں گے۔ مرکز کے حصے کے لئے رقم نربھیا فنڈ سے فراہم کرائی جائے گی۔ یہ اسکیم 2 اکتوبر 2019 کو شروع کی گئی تھی۔
حکومت نے ہمیشہ ہی خواتین اور بچوں کے تحفظ اور سلامتی کو بہت زیادہ اہمیت دی ہے۔ لڑکیوں کو بااختیار بنانے کے لئے حکومت پہلے ہی ’بیتی بچاؤ، بیٹی پڑھاؤ‘ وغیرہ جیسے کئی پروگرام شروع کرچکی ہے۔ 12 سال سے کم عمر کی لڑکیوں اور 16 سال سے کم عمر کی خواتین کے ساتھ زنا بالجبر کے واقعات نے پورے ملک کے ضمیر کو ہلاکر رکھ دیا ہے۔ ایسے واقعات کے بار بار ہونے اور مجرموں کے لمبے مقدموں نے مخصوص عدالتی مشینری تیار کئے جانے کو ضروری بنایا۔ ان عدالتوں کےذریعہ مقدمہ کی کارروائی میں تیزی لائی جاسکتی ہے اور جنسی جرائم کے متاثرین کو فوری راحت فراہم کی جاسکتی ہے۔
مزید سخت ضابطے لانے اور ایسے معاملات کے مقدمات اور نپٹارے کے کام میں تیزی لانے کے لئے مرکزی حکومت نے ’’کریمنل لاء ایکٹ 2018 ‘‘تیار کیا اور زنا بالجبر کا ارتکاب کرنے والوں کے لئے سزائے موت سمیت سخت سزا کا التزام کیا۔ اس کے نتیجے میں فاسٹ ٹریک اسپیشل کورٹس  قائم کئے گئے۔
اس وقت 28 ریاستوں کو اسکیم کے تحت کور کیا گیا ہے۔ اس اسکیم کے تحت تمام 31 ریاستوں کو کور کیے جانے کی تجویز ہے۔
اسکیم کے متوقع نتائج درج ذیل ہیں:
- اس سے خواتین اور لڑکیوں کی سلامتی اور تحفظ کے مقصد کو پورا کرنے کی ملک کی عہد بندی کو فروغ حاصل ہوا ہے۔
- زبا بالجبر اور پوکسو ایکٹ کے تعطل شدہ معاملات کی تعداد میں کمی آئی ہے۔
- جنسی جرائم کے متاثرین کو تیز رفتار سے انصاف فراہم کرایا گیا ہے اور جنسی جرائم کا ارتکاب کرنے والوں پر اس نے روک لگانے کا کام کیا ہے۔
- ان معاملے کی فاسٹ ٹریکنگ سے معاملات کے تعطل سے عدالتی نظام پر پڑنے والے بوجھ میں کمی آئے گی۔
۔۔۔۔۔۔۔۔۔۔۔
ش ح۔ا گ۔ن ا۔
U-7455
(
صدر جمہوریہ کا سکریٹریٹ
صدر جمہوریہ ہند 21 سے 24 دسمبر تک کیرالہ کا دورہ کریں گے
نئی دہلی، 20دسمبر ،2021
صدر جمہوریہ ہند جناب رام ناتھ کووند 21 سے 24 دسمبر 2021 تک کیرالہ کا دورہ کریں گے۔
21دسمبر 2021 کو صدر جمہوریہ کاسرگوڈ میں کیرالہ کی سنٹرل یونیورسٹی کے پانچویں کانووکیشن سے خطاب کریں گے۔
22دسمبر 2021 کو صدرجمہوریہ کوچی میں جنوبی بحریہ کمان کے آپریشنل مظاہرے کا مشاہدہ کریں گے۔
23دسمبر2021 کو صدرجمہوریہ تھروننتپورم میں پی این پنیکر کے مجسمے کی نقاب کشائی کریں گے۔
<><><><><>
ش ح-ا م-ج
U.No. : 14575
(Visitor Counter : 95
وزیراعظم کا دفتر
جرمنی کی چانسلر کے دورہ ہند کے دوران وزیراعظم کا اخباری بیان
نئی دہلی، یکم نومبر 2019،
چانسلر ڈاکٹر مرکل،
جرمن وفد کے معزز ممبران،
کابینہ میں میرے ساتھیوں،
دوستو،
نمسکار
گٹن ٹیگ
چانسلر ڈاکٹر مرکل اور ان کے وفد کا ہندوستان میں دل کی گہرائیوں سے استقبال کرتے ہوئے مجھے بہت خوشی ہو رہی ہے۔ چانسلر مرکل کا شمار جرمنی اور یوروپ ہی نہیں بلکہ دنیا میں طویل عرصے تک خدمت کرنے والے اہم رہنماؤں میں کیا جاتا ہے۔ مجھے فخر ہے اور خوشی بھی ہے کہ وہ بھارت کی اور میری دوست ہیں۔ گزشتہ تقریباً ڈیڑھ دہائی سے چانسلر کے طور پر انہوں نے بھارت-جرمنی تعلقات کو مضبوط کرنے میں اہم کردار ادا کیا ہے۔ اس کے لئے میں ان کا دل سے شکریہ ادا کرتا ہوں۔آج ہمارے درمیان انٹر گورنمینٹل كنسلٹیشنس کی 5 ویں میٹنگ ہوئی۔ ہر دو سال کے وقفے پر ہونے والے ایسے تین اجلاسوں میں چانسلر مرکل کے ساتھ شرکت کرنے کا مجھے موقع ملا ہے۔ اس منفرد میکانزم سے ہر شعبے میں ہمارا تعاون مزید گہرا ہوا ہے۔ آج جن معاہدوں وغیرہ پر دستخط ہوئے ہیں، وہ اس بات کی علامت ہیں۔ مجھے بہت خوشی ہے کہ ہندوستان اور جرمنی کے درمیان ہر شعبے میں، خاص طور پر نئی اور جدید ٹکنالوجی میں دور رس اور اسٹریٹجک کو۔ آپریشن آگے بڑھ رہا ہے۔
دوستو،
سن 2022 میں آزاد بھارت 75 برس کا ہو جائے گا۔ اس وقت تک ہم نے نیو انڈیا کی تعمیر کا ہدف رکھا ہے۔ اس کثیر جہتی کوشش میں بھارت کی ترجیحات اور ضروریات کے لئے جرمنی جیسے ٹکنولوجیکل اور اکونومک پاور ہاؤس کی صلاحیتیں مفیدہوں گی۔لہذا، ہم نے نیو انڈیا ایڈوانس ٹکنالوجی، آرٹی فیشیل انٹلی جنس اسکلس ، تعلیم، سائبر سکیورٹی جیسے شعبوں میں تعاون بڑھانے پر خصوصی زور دیا ہے۔ای۔ موبیلیٹی، فیول سیل ٹکنالوجی، اسمارٹ سٹیز، انلینڈ واٹر ویز، کوسٹل منیجمنٹ، ندیوں کی صفائی اور ماحولیاتی تحفظ میں تعاون کے نئے امکانات پیدا کرنے کا ہم نے فیصلہ کیا ہے۔ ان شعبوں میں ہماراتعاون، ماحولیاتی تبدیلی کے خلاف مشترکہ کوششوں میں بھی مدد دے گا۔ تجارت اور سرمایہ کاری میں اپنی بڑھتی ہوئی شرکت کو مزید رفتار دینے کے لئے ہم نجی شعبے کی حوصلہ افزائی کر رہے ہیں۔چانسلر مرکل اور میں دونوں ممالک کے کچھ اہم بزنس اور سرکردہ صنتکاروں سے ملاقات کریں گے۔ ہم جرمنی کو مدعو کرتے ہیں کہا کہ وہ دفاع-پیداوار کے میدان میں اتر پردیش اور تمل ناڈو میں دفاعی راہداری میں مواقعوں کا فائدہ اٹھائے۔
دوستو،
بھارت اور جرمنی کا اعتماد اور دوستانہ تعلقات، ڈیموکریسی، رول آف لاء جیسی مشترکہ اقدار پر مبنی ہے۔ لہذا، دنیا کے سنگین چیلنجوں کے بارے میں ہمارے نقطہ نظر میں مماثلت ہے۔ ان موضوعات پر ہمارے درمیان شام کے وقت تفصیلی بحث جاری رہے گی۔ دہشت گردی اور انتہا پسندی جیسے خطرات سے نمٹنے کے لئے ہم ہمہ فریقی اور ہمہ جہت تعاون کو مضبوط بنائیں گے۔ ایکسپورٹ کنٹرول ریجیمس اور مختلف بین الاقوامی فورموں میں بھارت کی رکنیت کے لئے جرمنی کی مضبوط حمایت کے ہم شکر گزار ہیں۔ دونوں ممالک جلد ہی سلامتی کونسل، اقوام متحدہ اور بین الاقوامی نظام میں دیگر ضروری بہتری کرنے کے لئے تعاون اور کوشش جاری رکھیں گے۔
عزت مآب چانسلر ،
بھارت-جرمنی تعلقات کا مستقبل روشن ہے۔ اس کے لئے میں نے ایک بار پھر آپ کی موثر قیادت اور ہمارے تمام ساتھیوں کے بہترین کاموں کے لئے شکریہ۔
ڈنکے اسکوئن
بہت بہت شکریہ۔
۔۔۔۔۔۔۔۔۔۔۔
U- 4883
(Visitor Counter : 47
وزارات ثقافت
وزارت ثقافت نے جمہوریہ ہند کی حکومت اور عرب جمہوریہ مصر کی حکومت کے درمیان ثقافتی تعاون سے متعلق مفاہمت نامے پر دستخط کئے
عرب جمہوریہ مصر کے ساتھ ثقافتی تعلقات کو مضبوط بنانے کے لیے، وزارت ثقافت نے جمہوریہ ہند کی حکومت اور عرب جمہوریہ مصر کی حکومت کے درمیان ثقافتی تعاون سے متعلق مفاہمت نامے پر دستخط کیے ہیں۔ جمہوریہ ہند کے وزیر ثقافت جناب جی کشن ریڈی نے ہندوستان کے 74ویں یوم جمہوریہ کی تقریبات کے موقع پر وزیر اعظم ہند جناب نریندر مودی اور عرب جمہوریہ مصر کے صدر عبدالفتاح السیسی کی قیادت میں وفود کی سطح کی بات چیت میں شرکت کی۔
مفاہمت نامے پر 25.01.2023 کو ہندوستان کے وزیر اعظم جناب نریندر مودی اور عرب جمہوریہ مصر کے صدر عبدالفتاح السیسی کی موجودگی میں جمہوریہ ہند کے وزیر ثقافت جناب جی کشن ریڈی اور عرب جمہوریہ مصر کے وزیر خارجہ جناب سامح حسن شوکری نے دستخط کیے اور اس کا تبادلہ کیا ۔
مسلسل ثقافتی تعاون کے لیے، پانچ سال  کی مدت کے لیے مفاہمت نامے پر دستخط کیے گئے ہیں۔ ہندوستان اور مصر کے درمیان ثقافتی تعاون پر دستخط کیے گئے مفاہمت نامے کے تحت، دونوں ممالک موسیقی، رقص، تھیٹر، ادب، لائبریری، متعلقہ ممالک میں تہواروں کا انعقاد اور تحقیق و دستاویزات سازی کے دائرے میں وقت کے ساتھ ہونے والی ثقافتی سرگرمیوں کا مشاہدہ کرنے کے منتظر ہیں۔